ตลาดหุ้นสหรัฐฯปิดลบ
ตลาดหุ้นสหรัฐฯขยับลงจากสถานการณ์ในยุโรป   ดัชนีหุ้นดาวโจนส์ ลดลง 129.21 จุด
5 ก.พ. 2556

ตลาดหุ้นสหรัฐฯขยับลงจากสถานการณ์ในยุโรป   ดัชนีหุ้นดาวโจนส์ ลดลง 129.21 จุด   ตลาดหุ้นสหรัฐฯที่วานนี้(4ก.พ.)ขยับลงอย่างแรงในช่วงท้ายของการซื้อขาย จากความกังวลต่อสถานการณ์ในยุโรป หลังซิลวิโอ แบร์ลุสโกนี ผู้ท้าชิงเก้าอี้นายกรัฐมนตรีอิตาลี ประกาศนโยบายหาเสียงยกเลิกภาษีทรัพย์สิน รวมถึงคืนเงินภาษีในส่วนที่มีการจ่ายมาแล้ว       ดัชนีหุ้นดาวโจนส์ ลดลง 129.21 จุด (0.92 เปอร์เซ็นต์) ปิดที่ 13,880.54 จุด แนสแดค ลดลง 47.93 จุด (1.51 เปอร์เซ็นต์)ปิดที่ 3,131.17 จุด เอสแอนด์พี ลดลง 17.42 จุด (1.15 เปอร์เซ็นต์) ปิดที่ 1,495.75 จุด  ขณะที่ราคาน้ำมันดิ่งลง  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 1.60 ดอลลาร์ ปิดที่ 96.17 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.16 ดอลลาร์ ปิดที่ 115.60 ดอลลาร์ต่อบาร์เรล